‎המדריך לטראמפיסט on Apple Podcasts
המדריך לטראמפיסט גלובס - Globes
מערכת הבחירות מתחממת וזה הזמן להתחיל לעקוב אחרי הסקרים. אבל אחרי איזה סקרים לעקוב? ובאיזה אתרים? ומה יותר חשוב - סקרים במדינות מפתח או הסקרים הכלליים? בוחרים רשומים או בעלי זכות הצבעה? יפתח דיין, בעל הבלוג ׳על פילים וחמורים׳, מגיע ל'מדריך לטראמפיסט' עם כל התשובות. כל מה שרצים לדעת (ועוד) על הסקרים במרוץ לנשיאות. וגם: הוועידה הדמוקרטית מתכווצת, ספר חדש עושה כאב ראש לטראמפ, וקנייה ווסט הולך על כל הקופה.
האם חרם המפרסמים הגובר על פייסבוק יוביל לשינוי מהותי ברשת החברתית? למה אפליקציית הקמפיין של טראמפ רוצה לדעת איפה אתם בכל רגע נתון? ומדוע כשהדמוקרטים מבצעים פילוח בוחרים כולם פתאום מתלהבים? ד"ר ענת בן דוד מהאוניברסיטה הפתוחה, חוקרת פוליטיקה ורשתות חברתיות, מנתחת בראיון מרתק ל'מדריך לטראמפיסט' את סוגיות הדיגיטל הבוערות ומגמות העומק הטכנולוגיות של קמפיין 2020. וגם: אפילו בפוקס ניוז מודאגים מהסיכויים של טראמפ; בית המשפט העליון שוב מאכזב את הרפובליקנים; ויש לנו הזדמנות נדל"ן עבורכם (בית מול הים).
בירושלים ובוושינגטון דנים השבוע בקדחתנות בנושא הסיפוח. בירושלים מדברים על סיפוח בלבד, אבל יועצו הבכיר של הנשיא טראמפ, ג׳ארד קושנר, היה רוצה שישראל תאמץ את 'תכנית המאה', כולל מדינה פלסטינית עתידית. בינתיים, הסוגייה הפכה לנושא שנוי במחלוקת בין הדמוקרטים לרפובליקנים. דיוויד מקובסקי, עמית מחקר בכיר במכון וושינגטון למדיניות המזרח התיכון, ממפה בראיון מרתק את האינטרסים והשחקנים מאחורי הקלעים של תוכניות הסיפוח. עוד בפרק: כשלון עצרת הקמפיין של טראמפ בעיר טולסה, אוקלהומה, והצעירים מה'טיק-טוק' שהצליחו להפיל בפח את המפלגה הרפובליקנית. וגם: התמודדויות פריימריז מסקרנות בניו יורק, וירג׳יניה וקנטקי השבוע.
אמריקה מבינה שיש לה בעיית אלימות משטרתית - אבל לא מצליחה לפתור אותה. פרופ' באדי חסייסי, יו"ר המכון לקרימינולוגיה באוניברסיטה העברית, מנתח בראיון מרתק את הפלונטר הסבוך של יחסי המשטרה והקהילה השחורה, ומה אפשר לעשות. ד"ר אודי זומר מאוניברסיטת תל אביב על הפסיקה ההיסטורית של בית המשפט העליון האמריקאי בנוגע לזכויות מיעוטים מיניים. בינתיים טראמפ נערך למגה-עצרת בטולסה, כשהמדריך לטראמפיסט טובל אצבע באוקיינוס של סקרים.
מה קרה בשבועיים האחרונים באמריקה: מחאות והפגנות? או אולי מהומות וביזה? התשובה תלויה באיזה רשת טלוויזיה אתם צופים. ד״ר נועה לביא, ראשת החטיבה לתקשורת פולטית במכללה האקדמית תל-אביב יפו, שנמצאת בשבתון באוניברסיטת שיקגו, מנתחת את הרגע הנוכחי כפי שהוא משתקף בתקשורת האמריקאית, ומספרת על רשמיה ממסעותיה ברחבי ארה"ב המפולגת. ואילו ראיד חאג׳ יחיא, דוקטורנט במדע המדינה באוניברסיטת ג׳ונס הופקינס בבולטימור וחוקר בענייני זהות, הגירה ואזרחות, מספר על חשבון הנפש בקרב הקהילה הערבית והמוסלמית בארה"ב בעקבות מותו של ג'ורג' פלויד. וגם: הפוליטיקה מגיעה לחדר הכושר ולמגרש המרוצים.
מחזות היסטוריים בארה"ב: המונים יוצאים לרחובות למחות על האלימות המשטרתית נגד שחורים, עשרות ערים בעוצר, והנשיא טראמפ מאיים בהפעלת הצבא. העיתונאי ג'ייקוב קורנבלאו מתארח ב'מדריך לטראמפיסט' ומספר על ההפגנות ברחובות ברוקלין, על אסון הקורונה שהיכה בקהילה החרדית, ועל המשבר הכלכלי - ואיך כל זה ישפיע על הבחירות (וכמובן, שאלנו גם על הסיפוח). ועוד מתארח בפרק פרופ' מיכאל בירנהק, על כיפופי הידיים בין טוויטר לנשיא טראמפ, המאבק המשפטי שבפתח, והקו שמוביל מארק צוקרברג. ולקינוח: הקשר בין המהומות ל-k-pop וגנגסטה-ראפ